अशोक वाटिका में माता सीता और राक्षसियों के बीच हुआ संवाद सुनाया
राक्षसनगरी लंका में अशोक वाटिका में सीता माता की देखभाल कर रही राम भक्त त्रिजटा को लंकापति रावण के श्री राम के हाथों मारे जाने का घटनाक्रम स्वप्न में दिखाई देता है। इस स्वप्न को वह अन्य राक्षसियों को सुनाती है। यह सुन सभी सीता जी के चरणों में गिर कर क्षमा याचना कर अपने कल्याण की विनती करती हैं। यह कथासार सनातन धर्म प्रचार मंडल के मदन लाल गुप्ता ने सिद्ध शक्तिपीठ श्री देवी तालाब मंदिर में वर्षों से चल रहे श्री राम चरित मानस की संगीतमय कथा का यह प्रसंग सुंदर कांड पाठ के मौके पर श्रद्धा और भक्ति भाव से प्रस्तुत किया। इसकी शुरुआत गणेश-सरस्वती वंदना के साथ हनुमान चालीसा के समूहगान से की गई। कथा के दौरान रामनाम का कीर्तन और जयजयकार से सारा परिसर झूम रहा था। अंत में हनुमान जी और माता जी की पंचदीप आरती का संचालन मंडल के संस्थापक सुखदेव सैनी ने किया। मां-भक्त अशोक कोछड़ के परिवार ने फलों का भोग लगाया। इस मौके राकेश महाजन, स्वामी महेश अत्री, वीना, सोहन लाल, रमेश मेहंदीरत्ता, बिंदरी, रवि, ललित, गोपाल पांडे, राम आहूजा, प्रदीप पुजारी, यशपाल, गुलशन, संयोगिता शर्मा, उर्वशी, लता, शशि, मीनाक्षी और कौशल्या थे।
श्री देवी तालाब मंदिर में करवाए गए सुंदर कांड पाठ के दौरान भक्तों को कथा गंगा का स्नान करवाते हुए मदन लाल गुप्ता।
hin_Deva hin_Deva hin_Deva